Patxo Telleria

Francisco de Sales "Patxo" Telleria (Indautxu, Bilbo, Bizkaia, 1960ko uztailaren 22a) aktorea, zinema zuzendaria eta antzerkigilea da. Martin telesailaren gidoilaria ere izan da. Mikel Martinezekin batera, Ez Dok Hiru Bikoteatroa antzerki taldean lan egiten du batez ere, antzezle eta gidoilari.

Biografia 
Txikitatik Indautxuko Santiago Apostol ikastetxeko ikaslea zenetik joera eta erraztasuna zuen sketchak montatzeko, irakasleek horrelakorik eskatzen zutenean.

Deustuko Unibertsitatean lizentziatu zen Pedagogian baita Euskal Filologian ere Euskal Herriko Unibertsitatean. 1980ko hamarraldiko erdialdera hasi zen antzerkiko eta telebistako aktore lanak egiten. 20 urterekin gurasoen familiatik atera zenean pisukide zuen Imanol Agirrerekin hurbildu zen behin Maskarada taldeko entsaioak ikustera, gustatu zitzaion eta taldean geratu zen zazpi bat urtez. Antzerkiko debuta Bilboko Campos Antzerkian egin zuen Dario Foren obra bateko elizmutil ("monaguillo") papera egiten; kasualitatez 8 urte zituela eliz-mutilarena ere egin zuen El Caserio zartzuelan bere aitak eskatuta. Maskarada konpainia hura frankismo ondorengo lehenengoa izan zen euskarazko antzerkia sortzen. Lehenengo lanak moldaketak ziren edo taldeka landutakoak inprobisazioa baliatuta.

Maskarada utzita Aitor Mazorekin lan batzuk idatzi zituen.

Tentazioa ekoiztetxearekin lan egiten du gidoilari gisa. 2009an egin zuen bere lehen filma zinema zuzendari gisa (Hodeiak pintatzeko makina). Tartean Teatroa konpainia sortu zuen Jokin Oregirekin Bilbon eta Mikel Martinezekin batera lan egiten dute hainbatetan. Horretan lantzen duten umore motan beti jolasten da hitzekin eta hizkuntzarekin, gehienetan euskararekin eta euskaldunberriaren zailtasun eta pasadizuekin.

Lanak 
Antzezlanak idatzi ditu baita telebistarako eta zinemarako gidoiak ere.

Antzerkia 
Patxo Telleriak sortuak dira Ez Dok Hiru Bikoteatroaren antzezlanetako askoren testuak. Guztira hauek dira berak sortutako gidoiak:

 Alderray (2022)
 Ameriketara bidaia. (2021) Miren Arrieta eta Nerea Mazo aktore. Mireia Gabilondo zuzendaria
 Ez dok ero (2020)
 Simplicissimus. (2019) Werner Finck alemaniar aktore, kabareteko artista, eta idazleaz.
 MUNDUBIRA, Elcano Primus (2019)
 GHERO Azken euskaldunaren fabula bat (2018)
 Biba Voi! Dario Fo eta Franca Rame akorduan
 Tabernaria: Instrukzioak botatzeko ondo bat kaña. Mikel Martin
 Desentxufatuak
 EZ DOK HIRU – euskal musikaren benetako istorioa (2017)
 Tabernaria (2017)
 Último tren a Treblinka-Azken trena Treblinkara (2016)
 Los amantes del Casco Viejo-Alde zaharreko maitaleak (2016)
 Uda-gau bateko ametsa (2016), William Shakespeareren antzezlanaren moldaketa.
 Zergatik, Jamil? ¿Por qué, Jamil? (2015)
 Planteamiento, nudo y desenlace (2015)
 ANTON ABBADIA (2015)
 Tres tristes tigras (2014)
 Pankreas – Páncreas – tragicomedia en verso (2014)
 Diario de un bebe resentido (2014)
 Soinujolearen semea – El hijo del acordeonista (2012, Bernardo Atxagaren eleberriaren moldaketa.
 Lingua Nabajorum Dibertimentuak IV (2012) 2014ko Donostia Saria, eta 2013ko MAX Saria
 Legionarius (2011)
 Larria, kutsakorra, mendebaldekoa-Enfarmados (2010)
 EUSKARAZETAMOL – Dibertimentuak III (2009)
 El sueño de Jone (2007)
 Museo del tiempo (2007)
 ANTONIA MACHIN – la máquina de hacer Antonias (2005)
 Larru haizetara – Dibertimenduak II (2005)
 Sonata en un segundo-Sonata segundu batean (2004)
 Euskara sencilloaren manifiestoa-Dibertimenduak I (2003)
 Kontenedore baten istorioak-Historias de un contenedor (2002)
 KORRIKARAKO MONOLOGOAK (2001)
 KAIO LUMA ZIKINA – Aresti gogoan (2000)
 Nerudaren postaria, Antonio Skarmetaren lanaren moldaketa
 Torito Bravo (1997)
 Monstruo sakratuak (1993)
 Ernesto izatearen garrantzia, Oscar Wilderen lanaren moldaketa
 Marxkarada (1990)

Filmak 

 Soinujolearen semea (2018, gidoilaria, Bernardo Atxagaren eleberriaren moldaketa)
 Operación Concha (2017, gidoilaria)
 Igelak (2016)
 Txarriboda (2015, gidoilaria)
 Bypass (2012, gidoilaria eta zuzendaria, Aitor Mazorekin batera). Gorka Otxoa, Barbara Goenaga, eta Unax Ugalde izan ziren aktore protagonistak
 Bi anai (2011, aktorea)
 Hodeiak pintatzeko makina (2009, zuzendaria, Aitor Mazorekin batera, eta gidoilari)
 Diot. Gabriel Aresti (2005)
 Capítulo 533 (1997)
 Lauaxeta, A los cuatro vientos (1987, aktorea)
 27 ordu (1986, aktorea),

Telebista 
 Bi eta bat (2012)
 Goenkale (2010)
 Mugaldekoak (2010)
 Mi querido Klikowski (2005)
 El comisario (2004)
 Martin (2003)
 Ertzainak (1999)
 Jaun da jabe (1997)
 Más que amigos (1997)
 A ze parea (1994)

Sariak eta errekonozimenduak 

 2016: Bilboko Aste Nagusiko pregoilaria Pregoia oso original eta umoretsua izan zen. Euskaraz eta erdaraz, bietan, posible diren hainbat hitz erabili zituen, hasieran erdarazko esaldi batean eta ondoren euskarazko beste batean. Esaldi biak umorez lotzen gainera. adibidez honela hasi zen:
 Bilbotarrak, Bilbainos y Bilbainas, hola a todos, hola!
 Zuek hor gustora zarete, eta neu ere banago hola.
 Estoy emocionado no lo puedo negar.
 Oraintxe bertan egingo nuke negar. ...
 2014: Donostia Saria, 2013ko Antzezlan Onena Lingua Nabajorum
 2013; MAX Saria. Euskarazko autorerik onena, Patxo Telleria “Lingua Nabajorum”

Erreferentziak

Ikus, gainera 
 Euskal Herriko antzerkia
 Bilbotar ezagunen zerrenda

Kanpo estekak 
 Patxotelleria.com Webgune pertsonala
 Patxo Telleria literaturaren zubitegian
 Patxo Telleria IMDBn
 Patxo Telleria Sensacine.com-en
 Tartean teatroa
 «2016 Aste Nagusiko Pregoia (Patxo Telleria) (hitzak) ZUZEU 2016-08-20 . Noiz kontsultatua: 2019-05-05.
 Aste Nagusia 2016: Pregón de Patxo Telleria (Bideoa), EiTB (2016-08-29) Noiz kontsultatua: 2019-05-05.
 Elkarrizketa Patxo Telleriari Argia aldizkarian

Euskal Herriko bikoiztaileak
Patxo Telleria
Antzerki aktoreak
Antzerkigileak